ଚେନ୍ନାଇ ୨୭।୧ଃ ଏଆଇଏଡିଏମକେର ପୂର୍ବତନ ନେତା ଭିକେ ଶଶୀକଳା ଜେଲ୍ ରୁ ମୁକୁଳିଲେ । ଦୁର୍ନୀତି ଅଭିଯୋଗରେ ୪ ବର୍ଷ ଜେଲ୍ ଦଣ୍ଡ ଭୋଗିବା ପରେ ବୁଧବାର ଦିନ ଜେଲ୍ କୁ ମୁକୁଳିଛନ୍ତି । ମୁଖ୍ୟମନ୍ତ୍ରୀ ଜେ ଜୟଲଳିତାଙ୍କ ସହଯୋଗୀ ରହିଥିବା ଶଶୀକଳା ଗତ ୪ ବର୍ଷ ଧରି ବେଙ୍ଗାଲୁରୁର ପରପନ୍ନା ଜେଲ୍ ରେ ରହିଥିଲେ ।
କରୋନାରେ ସଂକ୍ରମିତ ହେବା ପରେ ତାଙ୍କୁ ହସ୍ପିଟାଲରେ ଭର୍ତ୍ତି କରାଯାଇଥିଲା । ବର୍ତ୍ତମାନ ସେ ଚିକିତ୍ସାଧୀନ ଅଛନ୍ତି । ଜେଲ୍ ର ଜଣେ କର୍ମଚାରୀ ନ୍ୟୁଜ୍ ଏଜେନ୍ସୀ ପିଟିଆଇକୁ କହିଛି ଯେ, ଶଶୀକଳାଙ୍କୁ ଆଜି ଜେଲ୍ ରୁ ମୁକୁଳିଛନ୍ତି । ସମସ୍ତ ପ୍ରକ୍ରିୟା ହସ୍ପିଟାଲରେ କରାଯାଇଥିଲା ।
ଉଲ୍ଲେଖଯୋଗ୍ୟ ଯେ, ଶଶୀକଳା ଜାନୁଆରୀ ୨୦ ତାରିଖରେ କରୋନା ପଜିଟିଭ୍ ଚିହ୍ନଟ ହୋଇଥିଲେ । ପ୍ରଥମେ ତାଙ୍କୁ ବେଙ୍ଗାଲୁରୁର ବୋରିଙ୍ଗ ହସ୍ପିଟାଲରେ ଭର୍ତ୍ତି କରାଯାଇଥିଲା । ସେଠାରୁ ତାଙ୍କୁ ଭିକ୍ଟୋରିଆ ହସ୍ପିଟାଲ ସ୍ଥାନାନ୍ତର କରାଯାଇଥିଲା ।
ତାଙ୍କର କୋଭିଡ୍ ୧୯ ଲକ୍ଷଣ ଲକ୍ଷଣ ଥିବାରୁ ଆରଟିପିସିଆର ଟେଷ୍ଟ କରାଯାଇଥିଲା । ଯାହାର ରିପୋର୍ଟ ନେଗେଟିଭ୍ ଆସିଥିଲା । କୋଭିଡ୍ ଆଶଙ୍କାରେ ଗତ ସପ୍ତାହ ଗୁରୁବାର ଦିନ ପୁଣି ଥରେ କରୋନା ଟେଷ୍ଟ କରାଯାଇଥିଲା । ଯାହାର ରିପୋର୍ଟ ପଜିଟିଭ୍ ଆସିଥିଲା ।
ଶଶୀକଳାଙ୍କୁ ୨୦୧୭ରେ ୬୬ କୋଟିର ଆୟ ବହିର୍ଭୂତ ସମ୍ପତ୍ତି ଠୁଳ ମାମଲାରେ ୪ ବର୍ଷ ଜେଲ୍ ଦଣ୍ଡ ହୋଇଥିଲା । ତାଙ୍କ ସଂପର୍କୀୟ ଜେ ଇଲାବାରସୀ ଏବଂ ଜେ ଜୟଲଳିତାଙ୍କ ପାଳିତ ପୁଅ ବିଏନ୍ ସୁଧାକରଣଙ୍କୁ ମଧ୍ୟ ଏହି ମାମଲାରେ ଦଣ୍ଡ ଶୁଣାଇଥିଲେ କୋର୍ଟ ।
